Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt stabbilit skont il-Ftehim bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Svizzera, min-naħa l-oħra, dwar il-moviment liberu tal-persuni fir-rigward tal-emenda tal-Anness II ta' dan il-Ftehim dwar il-koordinazzjoni ta' skemi ta'sigurtà soċjali /* COM/2014/0611 final - 2014/0283 (NLE) */





MEMORANDUM TA’ SPJEGAZZJONI 1. IL-KUNTEST TAL-PROPOSTA Fl-1 ta' Ġunju 2002, daħal fis-seħħ il-Ftehim bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Svizzera, min-naħa l-oħra, dwar il-moviment liberu tal-persuni ("il-Ftehim"). L-Anness II ta’ dan il-Ftehim jipprovdi għall-koordinazzjoni tal-iskemi tas-sigurtà soċjali. Skont l-Artikolu 18 tal-Ftehim, il-Kumitat Konġunt dwar il-moviment liberu tal-persuni jista’ jemenda l-Anness II tal-Ftehim. L-Artikolu 2 tad-Deċiżjoni 2002/309/KE[1], jipprovdi li l-Kunsill, wara proposta mill-Kummissjoni, se jistabbilixxi l-pożizzjoni li għandha tittieħed mill-Unjoni dwar deċiżjonijiet mill-Kumitat Konġunt. Biex tiġi żgurata l-applikazzjoni konsistenti u korretta tal-leġiżlazzjoni tal-UE, u biex jiġu evitati diffikultajiet amministrattivi u possibilment legali, l-Anness II tal-Ftehim għandu jirreferi għal-leġiżlazzjoni u d-deċiżjonijiet kollha rilevanti tal-UE tal-Kummissjoni Amministrattiva għall-Koordinazzjoni ta' Sistemi ta' Sigurtà Soċjali. L-Anness II tal-Ftehim ġie għalhekk sostitwit bid-Deċiżjoni Nru 1/2012 tal-Kumitat Konġunt tal-31 ta' Marzu 2012. Din id-Deċiżjoni ħolqot sistema mmodernizzata biex tikkoordina skemi ta' sigurtà soċjali, li kienu saru applikabbli fl-UE fl-1 ta' Mejju 2010 skont ir-Regolament (KE) Nru 883/2004 (kif emendat mir-Regolament (KE) Nru 988/2009), li jimplimenta r-Regolament Nru 987/2009 u d-deċiżjonijiet u r-rakkomandazzjonijiet tal-Kummissjoni Amministrattiva. Dawn it-tliet Regolamenti kienu applikabbli wkoll għall-Isvizzera. L-Anness II tal-Ftehim issa jeħtieġ li jiġi emendat biex jieħu inkonsiderazzjoni l-leġiżlazzjoni tal-UE li daħlet fis-seħħ minn dakinhar, b'mod partikolari l-emendi magħmula mir-Regolament tal-Kummissjoni (UE) Nru 1244/2010 tad-9 ta' Diċembru 2010[2], ir-Regolament (UE) Nru 465/2012 tal-Parlament Ewropew u tal-Kunsill tat-22 ta' Mejju 2012[3] u r-Regolament tal-Kummissjoni (UE) Nru 1224/2012 tat-18 ta' Diċembru 2012[4] lir-Regolament (KE) Nru 883/2004[5] u r-Regolament (KE) Nru 987/2009[6]. Għal dan il-għan, il-Kummissjoni tippreżenta din il-proposta għal Deċiżjoni tal-Kunsill dwar il-pożizzjoni li għandha tieħu l-Unjoni fil-Kumitat Konġunt stabbilit permezz tal-Ftehim. B'segwitu għad-deċiżjoni tal-Qorti tal-Ġustizzja tas-27 ta' Frar 2014 fil-kawża C-656/11 dwar il-bażi ġuridika għat-teħid tad-deċiżjonijiet, din il-proposta għal Deċiżjoni ġdida tal-Kunsill hija bbażata fuq l-Artikolu 48 tat-Trattat dwar il-Funzjonament tal-Unjoni Ewropea (TFUE), flimkien mal-Artikolu 218(9) tal-istess Trattat. Din il-proposta tikkunsidra t-test użat fl-abbozz tad-deċiżjoni tal-Kumitat Konġunt, li ġie approvat f'livell ta' servizz mal-awtoritajiet Svizzeri fl-14 ta' Marzu 2013, u tappoġġa l-applikazzjoni konsistenti tal-leġiżlazzjoni tal-UE dwar il-koordinament ta' sistemi ta' siġurtà soċjali bejn l-UE u l-Isvizzera. L-Anness II ta' dan ir-Regolament għandu wkoll jiġi emendat biex jiġi kkunsidrat l-Att Federali Svizzeru dwar il-Benefiċċji Supplimentari tas-6 ta' Ottubru 2006. Dan l-att ġuridiku ħa post dak tad-19 ta' Marzu 1965. Ir-raġuni għal-liġi l-ġdida kienet ir-reviżjoni ġenerali tat-tqassim tax-xogħol bejn l-Istat Federali u l-Cantons u l-finanzjament tagħhom. La l-benefiċċji u lanqas il-kundizzjonijiet ta' intitolament ma ġew immodifikati minnha. Il-karatteristiċi u l-għan tal-benefiċċji jibqgħu eżattament l-istess. 2. IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT Il-verżjoni tal-Anness II tal-proposta mehmuża tirriżulta minn diskussjonijiet tekniċi li jinvolvu esperti dwar is-sigurtà soċjali, b’mod partikolari mill-amministrazzjoni Svizzera tas-sigurtà soċjali u mill-Unjoni Ewropea. L-aġġornament tal-Anness II tal-Ftehim jissimplifika u jimmodernizza l-koordinazzjoni ta' sistemi ta' sigurtà soċjali bejn l-Isvizzera u l-Istati Membri tal-UE, partikolarment permezz tal-implimentazzjoni tar-Regolament (UE) Nru 465/2012. Dan se jkollu impatt pożittiv meta mqabbel mal-leġiżlazzjoni eżistenti, u se jtejjeb il-proċeduri amministrattivi għall-utenti kollha tar-Regolamenti, inklużi l-awtoritajiet nazzjonali tas-sigurtà soċjali, l-impjegaturi (b’mod partikolari n-negozji żgħar u ta’ daqs medju) u ċ-ċittadini individwali. 3. IMPLIKAZZJONI BAĠITARJA Il-proposta ma għandhiex implikazzjonijiet għall-baġit tal-UE. 2014/0283 (NLE) Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt stabbilit skont il-Ftehim bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Svizzera, min-naħa l-oħra, dwar il-moviment liberu tal-persuni fir-rigward tal-emenda tal-Anness II ta' dan il-Ftehim dwar il-koordinazzjoni ta' skemi ta'sigurtà soċjali IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 48, flimkien mal-Artikolu 218(9) tiegħu, Wara li kkunsidra d-Deċiżjoni 2002/309/KE, Euratom tal-Kunsill u tal-Kummissjoni dwar il-Ftehim għall-Kooperazzjoni Xjentifika u Teknoloġika, tal-4 ta’ April 2002 dwar il-konklużjoni ta' seba’ ftehimiet mal-Konfederazzjoni Svizzera[7], u b’mod partikolari l-Artikolu 2 tagħha, Wara li kkunsidra l-proposta li saret mill-Kummissjoni Ewropea, Billi: (1) Il-Ftehim bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Svizzera, min-naħa l-oħra, dwar il-Moviment Liberu tal-Persuni (minn issa 'l quddiem imsejjaħ “il-Ftehim”) daħal fis-seħħ fl-1 ta' Ġunju 2002. (2) L-Artikolu 18 ta' dan il-Ftehim jipprovdi li l-Kumitat Konġunt jista’, b’deċiżjoni, jadotta emendi għall-Ftehim, inkluż għall-Anness II tal-Ftehim, li jindirizzaw il-koordinazzjoni ta' skemi ta’ sigurtà soċjali. (3) Biex jippreżerva l-applikazzjoni konsistenti tal-leġiżlazzjoni tal-Unjoni u biex jevita diffikultajiet amministrattivi u possibbilment ġuridiċi, l-Anness II għall-Ftehim jeħtieġ li jiġi emendat biex jintegra atti ġuridiċi ġodda tal-Unjoni li bħalissa l-Ftehim ma jagħmilx referenza għalihom. (4) Il-pożizzjoni tal-Unjoni fil-Kumitat Konġunt għandha għalhekk tkun ibbażata fuq l-abbozz tad-Deċiżjoni kif stabbilit fl-Anness ta’ din id-Deċiżjoni, IDDEĊIEDA KIF ĠEJ Artikolu 1 Il-pożizzjoni li għandha tittieħed mill-Unjoni fil-Kumitat Konġunt stabbilit skont l-Artikolu 14 tal-Ftehim tal-21 ta' Ġunju 1999 bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Svizzera, min-naħa l-oħra, dwar il-moviment liberu tal-persuni tkun ibbażata fuq l-abbozz tad-deċiżjoni tal-Kumitat Konġunt stabbilit fl-Anness ta' din id-Deċiżjoni. Tibdiliet minuri fl-abbozz tad-Deċiżjoni jistgħu jiġu approvati mir-rappreżentanti tal-Unjoni fil-Kumitat Konġunt mingħajr deċiżjoni ulterjuri tal-Kunsill. Artikolu 2 Wara l-adozzjoni tagħha, id-Deċiżjoni tal-Kumitat Konġunt tiġi ppubblikata f’Il-Ġurnal Uffiċjali tal-Unjoni Ewropea. Artikolu 3 Din id-Deċiżjoni tidħol fis-seħħ [ …]. Magħmul fi Brussell, Għall-Kunsill Il-President [1] Id-Deċiżjoni 2002/309/KE, l-Euratom tal-Kunsill, u tal-Kummissjoni rigward il-Ftehim dwar Kooperazzjoni Xjentifika u Teknoloġika, tal-4 ta’ April 2002 dwar il-konklużjoni ta' seba’ Ftehimiet mal-Konfederazzjoni Svizzera. [2] ĠU L 338, 22.12.2010, p. 35. [3] ĠU L 149, 8.6.2012, p. 4. [4] ĠU L 349, 19.12.2012, p. 45. [5] ĠU L 166, 30.4.2004, p. 1. kif korrett fil-ĠU L 200, 7.6.2004, p. 1; Ir-Regolament (KE) Nru 883/2004 tal-Parlament Ewropew u tal-Kunsill tad-29 ta' April 2004 dwar il-koordinazzjoni ta' sistemi ta' sigurtà soċjali [6] ĠU L 284, 30.10.2009, p. 1; Ir-Regolament (KE) Nru 987/2009 tal-Parlament Ewropew u tal-Kunsill tas-16 ta' Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni ta' sistemi ta’ sigurtà soċjali [7] ĠU L 114, 30.4.2002, p. 1. ANNESS Draft Deċiżjoni Nru 1/2014 tal-Kumitat Konġunt stabbilit skont il-Ftehim bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Svizzera, min-naħa l-oħra, dwar il-moviment liberu tal-persuni tal-21 ta’ Ġunju 1999 li temenda l-Anness II ta’ dan il-Ftehim dwar il-koordinazzjoni tal-iskemi tas-sigurtà soċjali IL-KUMITAT KONĠUNT, Wara li kkunsidra l-Ftehim bejn il-Komunità Ewropea u l-Istati Membri tagħha, minn naħa waħda, u l-Konfederazzjoni Svizzera, min-naħa l-oħra, dwar il-moviment liberu tal-persuni[1] (“il-Ftehim”), u b’mod partikolari l-Artikoli 14 u 18 tiegħu, Billi: (1) Il-Ftehim ġie ffirmat fil-21 ta' Ġunju 1999 u daħal fis-seħħ fl-1 ta' Ġunju 2002. (2) L-Anness II tal-Ftehim dwar il-koordinazzjoni tal-iskemi tas-sigurtà soċjali ġie sostitwit mid-Deċiżjoni Nru 1/2012 tal-Kumitat Konġunt tal-31 ta' Marzu 2012[2]. (3) L-Anness II tal-Ftehim għandu jiġi aġġornat biex jieħu inkunsiderazzjoni l-atti legali l-ġodda tal-leġiżlazzjoni tal-Unjoni Ewropea li għandha tiddaħħal fis-seħħ sadanittant, b’mod partikolari emendi għar-Regolament (KE) Nru 883/2004 tal-Parlament Ewropew u tal-Kunsill[3] u r-Regolament (KE) Nru 987/2009 tal-Parlament Ewropew u tal-Kunsill[4] miġjuba mir-Regolament tal-Kummissjoni (UE) Nru 1244/2010[5], ir-Regolament (UE) Nru 465/2012 tal-Parlament Ewropew u tal-Kunsill[6] and r-Regolament tal-Kummissjoni (UE) Nru 1224/2012[7]. (4) Għandhom ikunu kkunsidrati wkoll id-deċiżjonijiet u r-rakkomandazzjonijiet adottati mill-Kummissjoni Amministrattiva għall-Koordinazzjoni ta' Sistemi tas-Sigurtà Soċjali biex jiġi implimentat ir-Regolament (KE) Nru 883/2004 u r-Regolament (KE) Nru 987/2009 wara d-dħul fis-seħħ tad-Deċiżjoni Nru 1/2012 tal-Kumitat Konġunt. (5) L-Anness II tal-Ftehim għandu jiġi aġġornat skont it-tibdiliet tal-atti legali rilevanti tal-Unjoni Ewropea, IDDEĊIDIET KIF ĠEJ: Artikolu 1 L-Anness II tal-Ftehim bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Svizzera, min-naħa l-oħra, dwar il-moviment liberu tal-persuni (“il-Ftehim”) huwa emendat kif stabbilit fl-Anness ta’ din id-Deċiżjoni. Artikolu 2 Din id-Deċiżjoni ġiet stabbilita fil-lingwa Bulgara, Kroata, Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola u Svediża, u t-testi f’kull waħda minn dawn il-lingwi huma ugwalment awtentiċi. Artikolu 3 Din id-Deċiżjoni tidħol fis-seħħ fl-ewwel jum tat-tieni xahar wara d-data tal-adozzjoni tagħha mill-Kumitat Konġunt. Magħmul fi Brussell. Għall-Kumitat Konġunt Il-President Is-Segretarji ANNESS L-Anness II tal-Ftehim bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Svizzera, min-naħa l-oħra, dwar il-moviment liberu tal-persuni huwa emendat kif ġej: (1) F'Taqsima A: L-Atti legali msemmija, Punt 1, il-kliem “kif emendat permezz tar-Regolament (KE) Nru 988/2009 tal-Parlament Ewropew u tal-Kunsill tas-16 ta' Settembru 2009 li jemenda r-Regolament (KE) Nru 883/2004 dwar il-koordinazzjoni ta' sistemi tas-sigurtà soċjali u li jiddetermina l-kontenut tal-Annessi tiegħu[8]” jiġi sostitwit minn dan li ġej: “kif emendat permezz ta': · Ir-Regolament (KE) Nru 988/2009 tal-Parlament Ewropew u tal-Kunsill tas-16 ta’ Settembru 2009 li jemenda r-Regolament (KE) Nru 883/2004 dwar il-koordinazzjoni ta' sistemi tas-sigurtà soċjali u li jiddetermina l-kontenut tal-Annessi tiegħu[9]; · Ir-Regolament tal-Kummissjoni (UE) Nru 1244/2010 tad-9 ta’ Diċembru 2010 li jemenda r-Regolament (KE) Nru 883/2004 tal-Parlament Ewropew u tal-Kunsill dwar il-koordinazzjoni ta' sistemi tas-sigurtà soċjali u r-Regolament (KE) Nru 987/2009 tal-Parlament Ewropew u tal-Kunsill li jistabbilixxi l-proċedura għall-implimentazzjoni tar-Regolament (KE) Nru 883/2004[10]; · Ir-Regolament (UE) Nru 465/2012 tal-Parlament Ewropew u tal-Kunsill tat-22 ta' Mejju 2012 li jemenda r-Regolament (KE) Nru 883/2004 dwar il-koordinazzjoni ta' sistemi tas-sigurtà soċjali u r-Regolament (KE) Nru 987/2009 li jistabbilixxi l-proċedura għall-implimentazzjoni tar-Regolament (KE) Nru 883/2004[11]; · Ir-Regolament tal-Kummissjoni (UE) Nru 1224/2012 tat-18 ta’ Diċembru 2012 li jemenda r-Regolament (KE) Nru 883/2004 tal-Parlament Ewropew u tal-Kunsill dwar il-koordinazzjoni ta' sistemi tas-sigurtà soċjali u r-Regolament (KE) Nru 987/2009 tal-Parlament Ewropew u tal-Kunsill li jistabbilixxi l-proċedura għall-implimentazzjoni tar-Regolament (KE) Nru 883/2004[12].”. (2) F'Taqsima A: L-Atti legali msemmija, Punt 1, taħt l-intestatura “Għall-finijiet ta' dan il-Ftehim, ir-Regolament (KE) Nru 883/2004 jiġi adatt kif ġej:”, l-entrata fl-ittra h, punt 1 il-kliem “Att Federali dwar il-Benefiċċji Supplimentari tad-19 ta’ Marzu 1965)” jiġi sostitwit minn dan li ġej: “L-Att Federali dwar il-Benefiċċji Supplimentari tas-6 ta’ Ottubru 2006”. (3) F'Taqsima A: L-Atti legali msemmija, Punt 2, dan li ġej għandu jiddaħħal wara l-kliem “Regolament (KE) Nru 987/2009 tal-Parlament Ewropew u tal-Kunsill tas-16 ta' Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni ta' sistemi tas-sigurtà soċjali [13]”: “kif emendat bir- · Regolament tal-Kummissjoni (UE) Nru 1244/2010 tad-9 ta’ Diċembru 2010 li jemenda r-Regolament (KE) Nru 883/2004 tal-Parlament Ewropew u tal-Kunsill dwar il-koordinazzjoni ta' sistemi tas-sigurtà soċjali u r-Regolament (KE) Nru 987/2009 tal-Parlament Ewropew u tal-Kunsill li jistabbilixxi l-proċedura għall-implimentazzjoni tar-Regolament (KE) Nru 883/2004[14]; · Ir-Regolament (UE) Nru 465/2012 tal-Parlament Ewropew u tal-Kunsill tat-22 ta' Mejju 2012 li jemenda r-Regolament (KE) Nru 883/2004 dwar il-koordinazzjoni ta' sistemi tas-sigurtà soċjali u r-Regolament (KE) Nru 987/2009 li jistabbilixxi l-proċedura għall-implimentazzjoni tar-Regolament (KE) Nru 883/2004[15]; · Ir-Regolament tal-Kummissjoni (UE) Nru 1224/2012 tat-18 ta’ Diċembru 2012 li jemenda r-Regolament (KE) Nru 883/2004 tal-Parlament Ewropew u tal-Kunsill dwar il-koordinazzjoni ta' sistemi tas-sigurtà soċjali u r-Regolament (KE) Nru 987/2009 tal-Parlament Ewropew u tal-Kunsill li jistabbilixxi l-proċedura għall-implimentazzjoni tar-Regolament (KE) Nru 883/2004[16].”. (4) F'Taqsima A: L-Atti legali msemmija, Punt 2, taħt l-intestatura “Għall-finijiet ta' dan il-Ftehim, ir-Regolament (KE) Nru 987/2009 jiġi adatt kif ġej:”, il-kliem li ġej jitneħħa: “Arranġament bejn l-Isvizzera u l-Italja tal-20 ta' Diċembru 2005 li jistabbilixxi l-proċeduri speċjali għar-rimborż tal-benefiċċji tal-kura tas-saħħa”. (5) F'Taqsima B: Atti legali li l-Partijiet Kontraenti għandhom iqisu bir-reqqa, dan li ġej jiġi miżjud wara l-Punt 21: “(22) Id-Deċiżjoni tal-Kummissjoni Amministrattiva għall-Koordinazzjoni ta' Sistemi tas-Sigurtà Soċjali Nru E2 tat-3 ta' Marzu 2010 dwar l-istabbiliment ta' proċedura tal-ġestjoni tat-tibdil li tapplika għad-dettalji tal-korpi definiti fl-Artikolu 1 tar-Regolament (KE) Nru 883/2004 tal-Parlament Ewropew u tal-Kunsill li huma elenkati fid-direttorju elettroniku li hu parti inerenti tal-EESSI[17], (23) Id-Deċiżjoni tal-Kummissjoni Amministrattiva għall-Koordinazzjoni ta' Sistemi tas-Sigurtà Soċjali Nru E3 tad-19 ta' Ottubru 2011 dwar il-perjodu tranżitorju kif definit fl-Artikolu 95 tar-Regolament (KE) Nru 987/2009 tal-Parlament Ewropew u tal-Kunsill[18], (24) Id-Deċiżjoni tal-Kummissjoni Amministrattiva għall-Koordinazzjoni ta' Sistemi tas-Sigurtà Soċjali Nru H6 tas-16 ta' Diċembru 2010 dwar l-applikazzjoni ta' ċerti prinċipji fir-rigward tal-aggregazzjoni ta’ perjodi skont l-Artikolu 6 tar-Regolament (KE) Nru 883/2004 dwar il-koordinazzjoni ta’ sistemi tas-sigurtà soċjali[19], (25) Id-Deċiżjoni tal-Kummissjoni Amministrattiva għall-Koordinazzjoni ta' Sistemi tas-Sigurtà Soċjali Nru S8 tal-15 ta' Ġunju 2011 dwar l-għoti ta' proteżi, apparat maġġuri u benefiċċji sostanzjali oħrajn in natura previsti fl-Artikolu 33 tar-Regolament (KE) Nru 883/2004 dwar il-koordinazzjoni ta’ sistemi tas-sigurtà soċjali[20], (26) Id-Deċiżjoni tal-Kummissjoni Amministrattiva għall-Koordinazzjoni ta' Sistemi tas-Sigurtà Soċjali Nru U4 tat-13 ta’ Diċembru 2011 dwar il-proċeduri ta’ rimborż skont l-Artikolu 65(6) u (7) tar-Regolament (KE) Nru 883/2004 u l-Artikolu 70 tar-Regolament (KE) No 987/2009[21]. (6) F'Taqsima C: Atti legali li l-Partijiet Kontraenti għandhom jieħdu nota tagħhom, dan li ġej jiġi miżjud wara l-Punt 2: “(3) Rakkomandazzjoni tal-Kummissjoni Amministrattiva għall-Koordinazzjoni ta' Sistemi tas-Sigurtà Soċjali Nru S1 tal-15 ta' Marzu 2012 dwar l-aspetti finanzjarji ta' donazzjonijiet transfruntieri ta' organi ħajjin[22].”. [1] ĠU L 114, 30.4.2002, p. 6. [2] ĠU L 103, 13.4.2012, p. 51. [3] Ir-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta' sistemi tas-sigurtà soċjali (ĠU L 166, 30.4.2004, p. 1 kif ikkoreġuta fil-ĠU L 200, 7.6.2004, p 1.) [4] Ir-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni ta' sistemi tas-sigurtà soċjali (ĠU L 284, 30.10.2009, p. 1). [5] Ir-Regolament tal-Kummissjoni (UE) Nru 1244/2010 tad-9 ta’ Diċembru 2010 (ĠU L 338, 22.12.2010, p. 35.) [6] Ir-Regolament (UE) Nru 465/2012 tal-Parlament Ewropew u tal-Kunsill tat-22 ta' Mejju 2012 (ĠU L 149, 8.6.2012, p. 4.) [7] Ir-Regolament tal-Kummissjoni (UE) Nru 1224/2012 tat-18 ta’ Diċembru 2012 (ĠU L 349, 19.12.2012, p. 45.) [8] ĠU L 284, 30.10.2009, p. 43. [9] ĠU L 284, 30.10.2009, p. 43. [10] ĠU L 338, 22.12.2010, p. 35. [11] ĠU L 149, 8.6.2012, p. 4. [12] ĠU L 349, 19.12.2012, p. 45. [13] ĠU L 284, 30.10.2009, p. 1. [14] ĠU L 338, 22.12.2010, p. 35. [15] ĠU L 149, 8.6.2012, p. 4. [16] ĠU L 349, 19.12.2012, p. 45. [17] ĠU C 187, 10.7.2010, p. 5. [Skambju Elettroniku ta' Informazzjoni tas-Sigurtà Soċjali] [18] ĠU C 12, 14.1.2012, p. 6. [19] ĠU C 45, 12.2.2011, p. 5. [20] ĠU C 262, 6.9.2011, p. 6. [21] ĠU C 57, 25.2.2012, p. 4. [22] ĠU C 240, 10.8.2012, p. 3.